Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 105/14/8803	Košice II, 10.12.2014
EEČ : 2-64-527-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-XXXXX.
	V trestnej veci vedenej proti obvinenému XXXXX  pre prečin  ublíženia na zdraví podľa § 158 Trestného zákona, ktorého sa dopustil na tom skutkovom základe, že

	- dňa 10.12.2013 v čase o 12,50  hod viedol osobné motorové vozidlo zn. XXXXX, v Košiciach po ulici Južná trieda smerom na ul. Jantárovú, kde v križovatke pred hotelom XXXXX pri odbočovaní doľava do areálu hotela XXXXX pričom nedal prednosť v jazde oproti idúcemu osobnému motorovému vozidlu zn. Mitsubishi Space Star, XXXXX, ktoré viedol vodič XXXXX po ul. Južná trieda smerom k mostom VSS, následkom čoho vodič Ing. XXXXX narazil prednou časťou vozidla do pravej bočnej strany vozidla obvineného, pričom pri dopravnej nehode spolujazdec XXXXX, XXXXX utrpela ľahkú ujmu na zdraví a to podvrtnutie krčnej chrbtice, pomliaždenie hlavy bez otrasu mozgu a pomliaždenie pravého predkolenia ťažšieho stupňa s dobou liečenia do 36 dní.

Odôvodnenie: 
	Uznesením povereného príslušníka Okresného riaditeľstva PZ, ODI - ODN XXXXX, sp. zn. ORP-XXXXX zo dňa 18.04.2014 bolo vznesené obvinenie XXXXX pre prečin ublíženia na zdraví podľa § 158  Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený XXXXX a poškodená XXXXX vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený urobil iné vhodné opatrenie tým, že predmetnú dopravnú nehodu oznámil v poisťovni Uniqa a.s. Bratislava, kde uviedol všetky potrebné údaje pre náhradu spôsobenej škody. Poškodená XXXXX pri dohode o zmieri uviedla, že od obvineného náhradu škody, ktorú im obvinený spôsobil prečinom podľa § 158 Trestného zákona nežiada, pretože obvinený dopravnú nehodu ohlásil príslušnej poisťovni.

	Obvinený zložil na účet Okresnej prokuratúry XXXXX II finančnú čiastku vo výške 300,-€,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech Obecného úradu XXXXX (XXXXX).

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ bol raz súdne trestaný a to v roku 1961 a má jeden záznam v EKV z roku 2008 (povinnosti vodiča), považujem takýto spôsob rozhodnutia za dostačujúci z hľadiska naplnenia účelu Tr. zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Igor Tokár
prokurátor